Գնալը կղզիի Ս. Գրիգոր Լուսաւորիչ եկեղեցին երէկ առաւօտեան կանուխ ժամերէն սկսեալ լեցուեցաւ եւ արտասովոր խանդավառութեան թատերաբեմը հանդիսացաւ։ Պատրիարքական ընդհանուր փոխանորդի նախագահութեամբ, Ս. Պատարագը մատոյց Տ. Եղիշէ Վրդ. Ուչքունեան։ Ս. Սեղանին սպասարկեցին Արթուն Սրկ. Թեքիրօղլու, Լեւոն Սրկ. Գույումճեան, Ռոպէր Սրկ. Քիւչիւքաքպուլութ, Եղիա Սրկ. Չալըշըր, Շահնուր Սրկ. Պիւյիւքայնաճեան, Կարպիս Սրկ. Չիչէքեան, Սայաթ Սրկ. Չընարեան եւ այլ դպիրներ։ Երգեցողութիւնները կատարուեցան Ֆէրիգիւղի Ս. Վարդանանց դպրաց դաս-երգչախումբի եւ Գնալըի Ներսէսեան դպրաց դասուն համատեղ կազմին կողմէ՝ Ատրուշան Սրկ. Հալաճեանի ղեկավարութեամբ եւ Լիւսի Գահվէճիօղլուի երգեհոնահարութեամբ։